Document ID: /roh_data/filtered/fineweb-2-filterrobots_roh.jsonl.gz/72919

Rait dals territoris alpins da protecziun ALPARC
En tut las Alps dumbrain nus 14 parcs naziunals e numerus auters territoris da protecziun. ALPARC, la rait d‘ territoris alpins da protecziun, è in’applicaziun directa da la Convenziun da las Alps. Ella ha la finamira da promover il barat da savida, experientschas e metodas tranter ils administraturs dals parcs alpins. Il Parc Naziunal Svizzer s’engascha dapi il 1996 en divers projects da ALPARC.
ALPARC è activ en trais champs tematics: biodiversitad e colliaziun ecologica, svilup regiunal e qualitad da viver sco er furmaziun per in svilup persistent en las Alps.